1988-ի երկրաշարժից հիմնովին ավերված տան տեղում են տեղադրել տնակը՝ հույսով, թե գյուղի նոր թաղամասում դեռ 1990-ականներին կառուցված անավարտ շինությունը մի օր տուն կդառնա։ Պետությունն անցած տարիներին կիսաշեն տների շինարարությունն ավարտին հասցնելու հազար ու մի ծրագրեր է իրականացրել, բայց իրենք երբեք այդ ծրագրերում չեն ընդգրկվել. նախկին գյուղապետի ձեռամբ սեփականության վկայականում քարե պատերն ու տանիքը ներկայացվել է որպես բնակելի տուն, և ընտանիքը դուրս է մնացել բնակարանի կարիք ունեցողների ցուցակից։